[{"text_idx": "#000005", "text": "IsraddedigPorwch drwy ein pynciauCyrsiauPam astudio gyda ni?Diwrnodau Agored ac ymweliadauGwneud caisAriannu'ch astudiaethauFfioedd dysguCwrdd a\u0302\u2019n blogwyr myfyrwyrProsbectwsRhieni a chefnogwyrAthrawon a chynghorwyr gyrfaoeddCysylltu a\u0302 ni"}, {"text_idx": "#000006", "text": "O\u0302l-raddedigPorwch drwy ein pynciauPam astudio gyda ni?Cyrsiau a addysgirYmchwil o\u0302l-raddedigAriannu'ch astudiaethauFfioedd dysguDiwrnodau Agored ac ymweliadauProsbectwsGwneud caisCysylltwch a\u0302 ni"}, {"text_idx": "#000008", "text": "Bywyd myfyrwyrLletyCyrsiau rhan amser i oedolionDatblygu proffesiynolCyrsiau byr ar-lein"}, {"text_idx": "#000009", "text": "o'n graddedigion mewn cyflogaeth a/neu\u2019n astudio ymhellach, i fod i ddechrau swydd neu gwrs newydd, neu wneud gweithgareddau eraill fel teithio."}, {"text_idx": "#000014", "text": "Ymchwil rhyngwladolAdnabod ein poblMyfyrwyr rhyngwladol"}, {"text_idx": "#000018", "text": "Defnyddiwch ein harbenigeddYmgynghoriaeth fusnesCyfleoedd wedi\u2019u hariannuTrwyddedu ein canfyddiadau ymchwilCyfnewid gwybodaethHysbysebu cyfle am ymgysylltu dinesig"}, {"text_idx": "#000019", "text": "Datblygwch eich gweithluAddysg broffesiynolArdystiad a hyfforddiant sgiliau TGRecriwtio ein myfyrwyr a'n graddedigionPartneriaethau trosglwyddo gwybodaethYsgoloriaethau Sgiliau Cyfnewid Gwybodaeth (KESS 2)"}, {"text_idx": "#000030", "text": "Fy ngwaith i yw ceisio cipio\u2019r cyffro hwnnw. Pan wnaeth Dug a Duges Caergrawnt briodi, roedd mwy na dau biliwn o bobl yn gwylio. Roedd gennym di\u0302m o 30 o ffotograffwyr yn cwmpasu pob safbwynt. Gwnaethom hyd yn oed yn ei saethu mewn 3D. Roeddwn i\u2019n tynnu lluniau o\u2019r Dug a\u2019r Dduges pan ddaethant allan o Abaty Westminster. Aeth fy lluniau i yn syth at di\u0302m golygu Getty Images, drwy gebl a oedd wedi cael ei osod yn arbennig o dan y ffordd. Yna yn syth bin \u2013 fel fflach \u2013 roedd fy lluniau wedi teithio ledled y byd."}, {"text_idx": "#000031", "text": "O ran materion ymarferol, rwyf bob amser yn gwneud rhagchwiliad o\u2019r safle yn gyntaf a gwneud yn siw\u0302r bod gennyf y lensys iawn. Ar y noson rwyf yn aros mewn gwesty rownd y gornel fel y gallaf fynd heibio i\u2019r torfeydd \u2013 allwch chi ddim cymryd y risg o beidio a\u0302 gallu cyrraedd yno. Yn y briodas frenhinol ddiwethaf, roeddwn i ar ddihun am ddau y bore, yn profi fy holl offer."}, {"text_idx": "#000032", "text": "Fel ffotograffydd brenhinol, mae gennyf sedd rhes flaen i eiliadau mewn hanes. Mae\u2019n gymaint o wefr i fod yn rhan o hynny. Rwyf yn cyfarfod a\u0302 chymaint o bobl anhygoel, o bob cefndir, hyd yn oed arweinwyr y byd. Mae\u2019r teulu brenhinol yn destunau gwych \u2013 mae cymaint o bersonoliaethau gwahanol. Rwyf wrth fy modd tynnu ffotograffau o\u2019r Tywysog George, mae ef mor annwyl."}, {"text_idx": "#000034", "text": "Rwy\u2019n teimlo\u2019n freintiedig iawn cael teithio, ac rwy\u2019n ddiolchgar iawn. Mae teithiau brenhinol drwy gydol y flwyddyn, ond mae pwy fydd yn mynd yn dibynnu ar yr amgylchiadau \u2013 a oes rhywun yn feichiog? A oes priodas? Fis Medi diwethaf gwnes i dynnu ffotograffau o\u2019r Gemau Invictus yn Toronto: roedd hynny\u2019n wych; mae\u2019r Tywysog Harry yn teimlo mor angerddol amdanynt, ac wrth gwrs dyna oedd ymddangosiad swyddogol cyntaf Duges Sussex. Hefyd cefais daith wych i\u2019r Eidal gyda Thywysog Cymru. Eleni, wrth gwrs aethom i Awstralia ar gyfer Gemau\u2019r Gymanwlad, a chael taith wych i Sweden a Norwy gyda Dug a Duges Caergrawnt."}, {"text_idx": "#000037", "text": "Dros y blynyddoedd, rwyf wedi gwneud llawer o bethau y tu allan i ddigwyddiadau Brenhinol. Rwyf wedi teithio i Kilimanjaro ar gyfer Diwrnod Trwynau Coch, rwyf wedi gweithio gyda brandiau moethus ac mewn gwyliau ffilm yn Fenis a Cannes. Dyna\u2019r peth gwych am Getty Images, rydym yn gweithio mewn nifer o feysydd ac mae gennym di\u0302m anhygoel o bobl."}, {"text_idx": "#000038", "text": "Wnes i ddim dechrau ar fy ngyrfa gyda\u2019r sicrwydd y byddwn yn dod yn ffotograffydd brenhinol. Mae\u2019r pethau hyn yn datblygu yn organig. Rwyf yn berson celfyddydol, ond roedd gwyddoniaeth yn teimlo fel y peth synhwyrol i\u2019w wneud! Fe wnes i radd yn y pynciau a oedd o ddiddordeb i mi yn ystod Safon Uwch: bioleg, ffiseg a chemeg. Roedd cwrs Caerdydd mewn Ffisioleg a Seicoleg yn unigryw. Rwyf yn wirioneddol falch i mi ei wneud oherwydd rhoddodd y sgiliau i mi astudio ac roedd yn ffordd wahanol o wneud pethau."}, {"text_idx": "#000040", "text": "Gwariais fy nhaliad benthyciad myfyriwr cyntaf ar gamera. Roeddwn yn gweld fy ffotograffau yn cael eu cyhoeddi bob wythnos yn y Gair Rhydd ac roeddwn yn cael f\u2019anfon ar aseiniadau fel: \u2018Oes \u2019na broblem sbwriel yng Nghaerdydd?\u2019 ac \u2018Ydy diodydd egni yn wael i\u2019ch iechyd?\u2019 Weithiau roeddwn i\u2019n cael fy ffrindiau i fodelu, roeddent bob amser yn fodelau parod!"}, {"text_idx": "#000041", "text": "Roedd gennyf ystafell dywyll yn seler fy nhy\u0302 ar Heol Woodville. Roedd yn dwll o le, felly es i ati i\u2019w lanhau i gyd. Roeddwn i wir yn mwynhau datblygu fy ffotograffau, ac roedd fy ffrindiau yn y fflat fwy na thebyg yn pendroni i ble roeddwn i wedi mynd."}, {"text_idx": "#000042", "text": "Mae\u2019n rhaid i chi fod yn wirioneddol angerddol i lwyddo ym maes ffotograffiaeth a gweithio\u2019n galed. Ar o\u0302l y brifysgol, symudais i Lundain, a gwnes i lawer o brofiad gwaith mewn lleoedd fel Reuters. Cefais fenthyciad i raddedigion i brynu\u2019r camera\u0302u a chyfrifiaduron a phopeth roedd eu hangen arnaf. Roeddwn i\u2019n tynnu ffotograffau yn fy amser rhydd, ac roeddwn i\u2019n mynd i dynnu ffotograffau o bopeth y gallwn i. Roedd yn golygu fy mod yn dechrau adeiladu portffolio i ddangos i\u2019m penaethiaid yn Getty Images."}, {"text_idx": "#000043", "text": "Nid oes unrhyw reolau llym ar gyfer tynnu ffotograff da. Yr hyn sy\u2019n bwysig yw penderfynu ar sut i fynd ati o ran eich testun: efallai y byddwch yn ceisio cyflawni rhywbeth haniaethol, efallai byddwch yn ceisio gwneud cofnod dogfennol gwir o\u2019r hyn sydd o\u2019ch blaen. Mae angen ichi ymateb yn gyflym i unrhyw sefyllfa, boed yn newid o ran golau neu leoliad \u2013 ac mae\u2019n rhaid i mi bob amser gyrraedd lleoliadau yn gynnar i baratoi. Peidiwch a\u0302 bod yn hwyr!"}, {"text_idx": "#000045", "text": "Bywyd ar o\u0302l CaerdyddChevron right"}, {"text_idx": "#000050", "text": "Datganiad hygyrcheddDatganiad ynghylch caethwasiaeth fodernPreifatrwyddTelerau defnyddioCwcis"}]